Nalika para sarjana wau amaos sawarnining sêrat-sêratipun tiyang Tyonghwa, tiyang Pèrsi tuwin tiyang Mêsir, sami angyêktosi bilih sêrat-sêrat wau nunggil piwulangipun. Tuwin nunggil patrapipun anggèning nyariyosakên kawontênanipun Gusti Allah, sêrat-sêrat wau angucapakên bilih Gusti Allah punika amung satunggal, asipat Êsa, angucapakên bilih kawêdhar sarta gumêlaripun Gusti Allah dados tiganing atunggil. Satunggal-tunggalipun sami kagungan watak pyambak-piyambak. (Trimurti).